
Tavaszi szél vizet áraszt 


Van házi fülemülém. Csak csettintek egyet, s odavarázsolja ne- 
kem bármikor a tavaszt a szobámba, az Íróasztalomhoz. 

Ha szállong a hó odakint, ha csapkodó jeges szél kavargatja, az 
én házi fülemülém csattogása akkor is tavaszi hangulatot áraszt; 
üdezöld, dús lombok, kéktiszta egek, vakító fehér hasas felhők 
színeiben játszik ez a madárzene. 

Nemrég, egyik tavaszon a fülemüle néhány trilláját magnóra 
loptam; mintha megérezte volna, elrepült. Sokáig leskelődtem a 
bokrok közt, de nem sikerült szalagvégre kapni; a mikrofon szá- 
mára felfoghatatlan messzeségben csattogott. Erre visszajátszot- 
tam azt a néhány trillát a magnón. Máris odaröppent a közeli fára 
— meglehet arra számított, társára lel, akivel kedvére hangverse- 
nyezhet —, odaröppent és csodás változatokban csivitelt-csatto- 
gott percekig. 

Most aztán itt van nekem egy háztáji fülemüle. Konzerv füle- 
mülefütty. Csettintek egyet a magnón, és megtelik a tavasz vará- 
zsával a szobám. Mert varázsos évszak a tavasz: a téli alvásból, der- 
medtségből, némaságból föleszmél a természet, nagy dolgokra ké- 
szül. Serken a frisszöld fű, bomlik a duzzadó rügy, feslik a bimbó, 
hangicsálnak a madarak, megzendül az erdő. 

Tavaszi szél vizet áraszt — minden madár társat választ. . . 

De nemcsak a természet világa ébred ilyenkor. Mintha ilyenkor 
pezsdülne az emberi világ, a történelem is. A magyar történelem 
példa lehet rá. Hajdani nagy események, sorsfordító forradalmak 
ünnepei egymást érik nálunk tavasszal — március 15., március 21., 
április 4. —, s ide sorolhatjuk nemzeti ünnepeinkhez május else- 
jét is, nemzetközi ünnepünket. 

Régi-régi márciusokra emlékszem, olyanra is, amikor tűző na- 
pon, ingujjban ünnepeltük, kisiskolások, március tizenötödikét. 
Kedves színe tavaszi hangulatomnak ez az emlék. 

Itt van hát újra a tavasz: az ébredés, a nagy remények, készülő- 
dések évada. 

Hagyom pihenni háztáji fülemülémet — szóljanak most az iga- 
zándiak! 


Fekete Gyula 


Kosaras nyuszi 


A KISDOBOS 1986. márciusi melléklet, 
. Az elkészítés módját 

elolvashatod a 22. oldalon 
Mihályovszky Márta ötlete alapján 
készítette: GYŐRFFY ANNA 

Ágh István 
Életfa 


Tükrös tavasz közeledik, 

fám fölülről fényesedik, 
madár szól a felső ágán, 
koronája szivárványán, 

első szava bimbót hajt ki, 
nekem se szabad hallgatni, 
másik szavára virágok 
nyílnak, sípolok virágot, 
harmadik szavára gyöngyöt, 
serkentünk zöldpihés gömböt, 
gyöngyöcskét gömbbé, gyümölccsé, 
mintha tél se lenne többé. 


Szabó Lőrinc 
Csigabiga 


Napos mohán 
melegszik a 
botszemű kis 
csigabiga; 
korán kibújt 

s most vár, pihen, 
fél és örül, 
mint a szivem, 
nem tudva: itt 
van-e a tél 
vagy új tavaszt 
hoz már a szél; 
nem tudja még, 
mi a világ: 
ibolya? vagy 
csak hóvirág? 


ÁN 


Békés Rozi rajzai 


Kosztolányi Dezső 
Fák beszéde 


Cseresznyefa 


— Kissé régies lehetek, amint minden áprilisban divat- 
jamúlt, fehér szoknyámban illegek, a múlt századokat 
idézve... meg a báránykákat a zöld pázsiton. Egyesek 
édeskésnek is tartanak, unalmaskának. Valóban. De én 
nem nektek óhajtok tetszeni. Menyasszony vagyok. A ta- 
vasz vesz el. 


Nyírfa 


— Héjam fehér, mint a papír. Megbabonázza azt, ki Ír, és 
hogyha elrontott a hír, nevem álmodba visszasír. Izen ne- 
ked a nyír. . . 


Iharfa 


— lhar-juhar, tyű, de jó kedvem van! 


Szilfa 


— Nem nagyon szívesen állok szóba efféle taknyosokkal. 
Meg sem érthetsz. Én most legszebb férfikorom élem. 
Pont kétszázhetven éves vagyok. Ha akarsz, üzenhetsz 
egyet-mást ükunokáidnak. Majd átadom. 


Nyárfa 


— Milyen szép nevem van. Hallod? Nyárfa, nyárfa. Kar- 
csún, fehéren állok a határba. Ugy reszketek és sírok, mint 
egy árva. S minden széllel zenélek, mint a hárfa. . . 


Séta a szabadság napján 


Petőfi naplójából 

Lelkesedéssel és a sors iránti bizalommal 
mentünk vissza a kávéházba, mely már tele 
volt ifjakkal. Jókai a proklamációt olvasta föl, 
én nemzeti dalomat szavaltam el; mindkettő 
riadó tetszéssel fogadtatott. 

A kávéházban azt határoztuk, hogy sorra 
járjuk az egyetemi ifjúságot, s majd teljes erő- 
vel kezdjük meg a nagy munkát. Először az 
orvosokhoz mentünk. Szakadt az eső, amint 
az utcára léptünk, s ez egész késő estig tartott, 
de a lelkesedés olyan, mint a görögtűz: a víz 
nem olthatja el. 

Jókai ismét fölolvasta a proklamációt s a ti- 
zenkét pontot s énvelem elszavaltatták a nem- 
zeti dalt. Mindkettőt fanatikus lelkesedéssel 
fogadták, s a refrénben előjövő , esküszünk"- 
öt mindannyiszor visszaharsogta az egész se- 
reg, mely a téren állt. 

Karasz Lajos felvételei 


Landerer nyomdája legközelebb volt hoz- 
zánk, oda mentünk. Jókait, Vasvárit, Vidá- 
csot és engem neveztek ki küldötteknek, hogy 
a sajtót lefoglaljuk. Mi megtettük azt a nép 
nevében s a tizenkét pontot és a nemzeti dalt 
rögtön nyomni kezdték. Ezalatt kinn lelkesítő 
beszédeket tartottak Egresi Gábor, Degré, 
Vasvári, Jókai stb. Délfelé elkészültek a nyom- 
tatványok s ezrenként osztattak szét a nép kö- 
zött, mely azokat részeg örömmel kapkodta. 

A szakadó eső dacára mintegy 10 000 em- 
ber gyűlt a múzeum elé, honnan a közhatáro- 
zat szerint a városházához mentünk, hogy a ti- 
zenkét pontot magokénak vallják a polgárok 
is és velünk egyesüljenek. 

Stancsics börtönajtaja megnyílt. A rab írót 
diadallal hozta át a töméntelen sokaság 
Pestre. 

Táncsics börtöne ma 


ss;Hol sírjaink domborulnak . . ." 


Isaszeg neve aranybetűkkel került be az 1849-es tava- 
szi hadjárat győztes krónikájába. Az elesett hősök ott 
nyugosznak a legmagasabb dombokon, a csatamezők fe- 
lett. Ők írták az isaszegi erdők igazi krónikáját. 

Az egykori hősök valószínűleg büszkék lennének utó- 
daikra, ha látnák azt a tiszteletteljes hagyományápolást, 
mellyel isaszegi , unokáik" adóznak emléküknek. 

A Damjanich János Általánós Iskola tanulói 1981-ben 
sokak számára követendő kezdeményezésben vettek 
részt. A kétévenként megrendezésre kerülő Vörössipkás 
Expedíció keretén belül a tavaszi szünetben kerékpáron 
indultak útnak. Az egykori vörössipkás honvédek nyo- 
mát követve felkeresték a tápióbicskei, isaszegi, váci győ- 
zelmes csaták színhelyeit, bejárták a csatamezőket hogy 
virágot tegyenek a hős honvédek sírjára, megismerjék a 
történelmi emlékeket. 1983-ban új állomással gazdago- 
dott az akció. Az útvonalat meghosszabbították Ácsig. 
Felkutatták annak a vörössipkás igazi kisdobosnak a sír- 
ját, aki Damjanich katonájaként végigharcolta a tavaszi 
hadjáratot Szolnoktól Komáromig. Koroknay Dániel- 
nek hívták. 1834-ben született Mád községben. A hadjá- 
rat ideje alatt megbetegedett, 1849-ben az ácsi temetőben 
temették el. Mindössze 15 éves volt. 


Hogy Koroknay Dániel neve ne vesszen a legendák 
homályába, Ácson úttörők ápolják sírját. Mádon, a szü- 
lőföldön a gyerekek honvéd őrjáratot tartanak szülőhá- 
zánál. Isaszegen felállították az expedíció kopjafáját. Ez 
az akácobeliszk hirdeti az isaszegi utódok lelkesedését, 
áldozatkészségét. ZM 


Petőfi Sándor Társaság 


, Petőfi nemcsak a magyar nemzet, de az egész világ 
legjelentékenyebb költői közé tartozik?" — írta Arany 
János. Az 1848-as forradalom és szabadságharc költőjé- 
nek mai tisztelői 1984. december 31-én megalapították 
Kiskőrösön, a költő szülőhelyén a Petőfi Sándor Társa- 
ságot. Ezzel azt vállalták, hogy a szervezet lehetőségeit is 
segítségül hívják a Petőfi-hagyományok ápolásában, a 
hagyományok továbbfejlesztésében. , A Társaság célul 
tűzi ki az ifjúság, különösen a diákság minél nagyobb 
arányú bevonását, számot tartva az önálló kezdeménye- 
zésekre is" — olvasható az alapszabályban. 


Tavaly a többi között a Társaság találkozót rendezett 
a Petőfi nevét viselő középiskolák tanárainak és diákjai- 
nak Kiskőrösön. Ugyanitt avatták fel a Petőfi-műfordí- 
tók szoborparkját. Az idei tervek között március 15. 
méltó megünneplésén kívül több (rajz- és irodalmi) pá- 
lyázat meghirdetése szerepel. Szeptemberben a Petőfi- 
középiskolások találkoznak Mezőberényben. Október- 
ben pedig Pápán gyűlnek össze azok, akik szerte az or- 
szágban Petőfi emlékhelyeket tartanak fenn. A rendez- 
vényekről és az irodalmi munkásságról évkönyvet jelen- 
tet meg a Társaság. A Petőfi-hagyományokat feldolgozó 
és képekkel szemléltetett írásokat szintén összegyűjtik és 
anyagából kiadványt szerkesztenek. 


Honvéd-dob 


Különösen szép március 15-i meg- 
emlékezést láttam Budapesten a 
Derkovits Ifjúsági Klubban video 
felvételen. Csaknem százhúsz gye- 
rek, néhány felnőtt, egy pár apró 
kellék és a képzelet segítségével el- 
játszották 1848. március 15-ének 
eseményeit. Megidézték Petőfit, Vas- 
várit, Jókait, Táncsicsot s a szabad- 
ságát kivívó népet. 

Kik ezek a gyerekek, akik így ün- 
neplik 138 esztendő múltán a ma- 
gyar szabadság napját? Kik ezek a 
felnőttek, akik így nevelik a gyere- 
keket a múlt nagyjainak tiszteleté- 
re? Kérdéseimre Bucz Hunor vá- 
laszolt, aki a négyórás varázslatos 
játék fő szervezője, mozgatója volt. 

— A felnőttek a Térszínház tag- 
jai, én a művészeti vezetője. A gye- 
rekek egy része az ifjúsági ház dra- 
matikus játszóházának állandó ven- 
dége. A többiek a környező isko- 
lákból, a közeli gyermekotthonból 
jöttek. A meghívón szerepelt az is, 
mit fogunk csinálni ; gyülekezés, foga- 
dás; kokárda, kard, csákó készítés; 
hajbavalók fonása, daltanulás, ünnep- 
lés. A borítékba egy darabka nemze- 
tiszínű szalagot is tettünk. 

— Láttam, hogy jó nagy betűkkel 
néhány szép verssort, a Nemzeti 
dalt, a Tizenkét pont szövegét előre 
kifüggesztették a falra. 

— Igen, sőt amikor a vendégek 
érkeztek, már szólt az ének, a zene, 
de nem lemezről, hanem én játszot- 
tam hegedűn, s a vendéglátó gyere- 


, Ezt a napot Petőfi napjának nevezze 

a magyar nép; mert ezt a napot ő állítá meg 
az égen, hogy alatta végigküzdhesse a nemzet 
hosszúra nyúlt harcát szabadsága 


ellenségeivel." 


kek énekeltek. Míg készültek a kar- 
dok, a kokárdák, csákók, megta- 
nultunk, felelevenítettünk néhány 
negyvennyolcas dalt, beszélgettünk 
1848 eseményeiről. Feltűztük a ko- 
kárdákat, felvettük a csákókat, a 
fiúk kardot kötöttek az oldalukra, 
a lányok hajába nemzetiszínű hajkö- 
tőt fontunk, s akkor kezdődött a 
játék. Képzeletben indultunk a Pil- 
vaxba. Szeretnénk megtanítani a 
gyerekeket új módon ünnepelni. 
Három esztendeje mindig a gyere- 
kek választották Petőfit, aki a játé- 
kot vezeti. Koltai Zoltánnak nív- 
ják, a IV. kerületi, Nyár utcai isko- 
lába jár, most negyedikes kisdobos. 


had 


A Nyár utcai iskolában először 
a 3. a-ba köszönök be, ahol Vajkó 
Anisia tanít. Ő is a Térszínház 
tagja. Tőle és tanítványaitól tuda- 
kolom, hogy milyen érzés volt eb- 
ben az ünnepi játékban részt venni? 

— Feledhetetlen! Csodálatos! — 
kiáltják a gyerekek és rázendítenek 
a Klapka indulóra. 

Koltai Zolit áthívják a negyedik 
c-ből. Középtermetű, tiszta tekin- 
tetű fiú. Komoly, megfontolt beszé- 
de igen meglep. 

—. Másodikban állítólag én mond- 
tam az osztályban a legszebben a 
Nemzeti dalt, az iskolai ünnepélyen 
is elszavaltam. Amikor a Derkovits 
Ifjúsági Klubban a Pilvax-jelenetet 
játszottuk, a társaim kérdezgették: 


(Jókai Mór) 


hol van Petőfi? Az egyik osztálytár- 
sam elkiáltotta magát: itt van Sán- 
dor! — és rám mutatott. Felemel- 
tek egy asztalra és követelték, hogy 
mondjam el a Nemzeti dalt. Elkezd- 
tem mondani, de elakadtam, egy 
esztendő alatt kihullt az emlékeze- 
temből. Szerencsére egy fiú a falra 
mutatott, hogy ott a vers szövege 
s én olvasni kezdtem. Ők velem 
zengték: — , Esküszünk, esküszünk, 
hogy rabok tovább nem leszünk!" 

— Mit éreztél a játék alatt Petőfi 
szerepében? 

— Nagy boldogságot és hazasze- 
retetet. 

— Nagy szavakat mondtál Zoltán. 
Hogy értsem őket? 

— Belegondoltam a magyar nép 
sorsába, mint annak idején Petőfi. 
Úgy éreztem, hogy most minden 
az én kezemben van, nem szabad 
hibáznom. Nagyon boldog voltam, 
mert mindig arról álmodoztam, hogy 
egyszer valami nagy hős leszek, és 
ez most sikerült. 

— Jelent-e a szerep valamit a to- 
vábbi életedben? 

— Mindent elolvasok, ami a sza- 
badságharcról szól, és igyekszem 
nagyon az iskolában is. 

— Hogyan fogod a gyermekeidet 
nevelni? 

— Mindent elmondok nekik, amit 
csak tudok a hazáról és arra nevelem 
őket, hogy mindent tegyenek meg 
érte. 

Kóka Rozália 


Balogh Béni 


MÁL 


Jánky Béla 
A gólyafészek 


Dühöng a szél, 
havon ébredt, 
leveri a 
gólyafészket, 
lesodorja, 
téparássza, 
viszi, mintha 
karikázna. 
Fújja, hajtja, 
hajtja, fújja 

a kerten át 

ki az útra; 
szalad vele 
künn a réten, 
napszálltáig 
utolérem. 


Ha betérünk 
a tavaszba, 
felteszem a 
kútágasra, 
hogy a gólyát, 
hogy a gólyát 
udvarunkra 
visszacsalja. 


Petőfi Sándornak és Arany János- 
nak, a két költőóriásnak volt egy igen 
kedves költő barátja: Tompa Mihály. 


Szegény rimaszombati csizmadia 
fiaként látta meg a napvilágot. Sze- 
génysége miatt csak szolgadiák lehe- 
tett, de eszességének és vasszorgal- 
mának eredményeként előbb tanító, 
majd kálvinista pap lett. Már diákko- 
rában verselt, felnőve pedig egymás- 
után jelentek meg verseskönyvei. 


Tudta, hol a helye, mikor kitört 
a 48-as szabadságharc. A neves gö- 
möri nemzetőrökkel hajón utazott 
a Dunán, hogy az osztrák határszé- 
len, az emlékezetes schwecháti ütkö- 
zetben ő is ott küzdjön, s mint nem- 
zetőrpap lelkesítse a harcolókat. 


Sajnos, a dicső szabadságharc elbu- 
kott, s hazánkra az osztrák császári 
önkény nehezedett. 


1948-ban, a forradalom és szabad- 
ságharc századik évfordulója alkalmá- 
ból Bükk vidéki szülőföldemen felke- 
restem nagy , földim", Tompa Mihály 
idős rokonait, Losonczy Kálmán bá- 
csiékat. Egy Borsod megyei kis falu- 
ban, Susán éltek. (Ózd mellett.) Itt 
írta Tompa Mihály a , Gólyához" cí- 
mű versremeket. Erről és a Tompa- 
rokonságról beszélgettünk akkor a 
faluvégi ódon kúria falai között. 


— Tompa Mihály felesége, Zsoldos 
Emilia és az én nagyanyám, Zsoldos 
Eleonóra édestestvérek voltak. Az 
akkor már beteg költő, a mi kedves 
Miskánk 1850-ben itt Susán, Loson- 
czy Bertalan bátyámnál, a sógoránál 
pihent — kezdte a kistermetű, vé- 
kony, ősz hajú Kálmán bácsi. — Fe- 
lejthetetlen rokonunk nagyon szeret- 
te a természetet — folytatta —, a fá- 
kat, virágokat valósággal imádta. 
Szóval, amikor csak tehette, a szabad- 
ban tartózkodott. Kúriánk nagy kert- 
jében gyakorta barangolt, s különö- 
sen kedvelt három öreg szilfát. 


A házigazda a tavaszillatú kertbe 
vezetett. Három öreg, már erősen 
száradásnak indult, magas szilfa alatt 
megállított. 


— 1850 egyik tavaszi délelőttjén 
itt üldögélt Mihály. Elmerengve hall- 
gatta a lombok susogását, a méhek, 
dongók döngicsélését. Ám beteg 
szíve csak nem tudott örülni a ta- 
vasznak. A nemzet élete halódó ősz 
volt. És ahogy ott töprengett, tekin- 
tete a szomszédos udvar öreg csűr- 
jére vetődött. Épp abban a pillanat- 
ban repült oda a messzi vidékről ha- 
zatért gólyamadár. Mihályunk egy 
ideig nézte, majd mély sóhajtás hagy- 


ta el ajkát. Mégsem üldögélt ott so- 
káig. Halkan bement a szobájába, 
ahonnan papírral s ceruzával tért 
vissza. Legnagyobb örömére még ott 
volt a fészket talált, frissen érkezett 
gólya. Mihály írni kezdett. 


A gólyához 


Megenyhült a lég, vidul a határ, 
S te újra itt vagy jó gólyamadár. 
Az ócska fészket megigazgatod, 
Hogy kikölthesd benne 
pelyhes magzatod. 


— Pár perc mindössze, s kész volt 
a hatalmas vers. Mihály megsimította 
haját, majd az összehajott papírt bal 
felső zsebébe, a szíve fölé rejtette. 
Vacsora után, amikor már minden 
elcsendesedett az ódon házban, Mi- 
hály felolvasta Emíliának a verset. 
A költő hangja egyre izzóbbá vált: 


, Neked két hazát adott végzeted, 
Nekünk csak egy volt, 
az is elveszett!" 


— Jaj! — kiáltott fel Emília — Mis- 
kám! Féltelek. 


— Ne félts — válaszolt komoran 
a költő. — Az igazság mindennél erő- 
sebb. 


Házigazdám így folytatta: 


— És alig telt el pár hónap, a költe- 
mény híre szétfutott a vidéken. Ha- 
marosan az osztrák hatóság fülébe is 
eljutottak a vádoló szavak. Menten 
házkutatást rendeltek el. Jöttek a 
rézcsákós osztrák zsandárok, feltúr- 
tak mindent, de nem akadtak a kéz- 
irat nyomára. Hogyan is akadhattak 
volna, mikor a találékony Emília az 
öreg csűr zabszalmájába rejtette! 


Losonczy Kálmán bácsi elkomoro- 
dott. 


— Aztán Kassára, az osztrák bíró- 
ság elé idézték Tompa Mihályt. Hat 
hétig kínozták, vallatták, de nem tud- 
tak semmit rábizonyítani. Végül ki- 
engedték a beteg szívű költőt. Ott- 
hon Mihály első kérdése ez volt: 


— Megvan a kézirat?! 


— Emília igent bólintott — me- 
sélte a rokon. — A költő hálásan csó- 
kolta meg hitvesét, akit rajongásig 
szeretett. És mi, az utókor gyerme- 
kei is hálával gondolunk a költő fele- 
ségére, mert megmentette azt a cso- 
dálatos verset, amelyben Tompa izzó 
haraggal ítélte el a magyar nemzetet 
letipró osztrák önkényt — fejezte be 
elbeszélését házigazdám. 


Lázár Ervint 


Mit üzenek a gyerekeknek? 


Vajon gyerekkori barátaim Rácpácegresről 
mit üzennének a mai gyerekeknek? 

Keserű Pisti, aki egy szerencsétlenül robbant 
gyutacstól 1945 óta halott, 

az öccse, Laci, akinek azt kiabáltuk, hogy: 
s Lackó, Lackó, Ladomány. . ." 

Priger Jancsi, aki iskolába menet vezényelt ne- 
künk, mondván, hogy: ,Ebelső, babelső..." 

Priger Jóska, aki egyszerre két osztályt vég- 
zett el kitűnően, 

Hujber Gyuvi (nem Gyuri, Gyuvi!), akivel egy- 
szer Pálfától Lőrincig (Sárszentlőrinc) leúsztunk 
a Sión, 

Kránicz Jancsi, aki mindannyiunk közül a leg- 
nagyobbat tudott dobni, 

Barta Miska, aki verhetetlen volt futásban, 

a két Szeip gyerek, Gyuri és Péter, akik Rác- 
pácegresen akarták megúszni a svábok kitelepí- 
tését. Sikerült nekik hálisten! 

Hermann Pisti, aki kiskorában nagyon szerette 
a tyúkhúst, 

Borbély Laci, aki ha összeütközött a földdel, 
meg se pisszent, a föld mondta, hogy ,jaj", 

Mészáros Feri, a kis tűzgolyó, aki balszélsőt 
játszott a csapatunkban, s aztán legszebb férfiko- 
rában mások felelőtlensége miatt meghalt, s nem 
láthatja a fiát futballozni, 

Nyerges Ali, aki ugyan csak nyaralni járt Rác- 
pácegresre, de azért szívvel-lélekkel közénk szá- 
mított, 

és a lőrinciek közül is hadd Írjam ide azt a két 
barátomat, akik már nem élnek: Törjék Jóskát 
és Szabó Lacit. 

Íme: minden gyereknek ezt kívánom, ha meg- 
öregszik, legalább annyi gyerekkori barátjára 
gondoljon vissza szeretettel, mint én. 


Lázár Ervin 


Ű KEREK ERDŐ 


en, 


LÁZÁR ERVIN :- A NÉGYSZÖGLET 


LÁZÁR ERVIN 


A Négyszögletű 
Kerek Erdő 


MÓRA 


Lázár Ervin meséjét színpadra alkalmazta Várhidi Attila 


Szereplők: 

Vacskamati, a szeleburdi kandúr 

Mikkamakka, a társaság esze, szintén kandúr 

Bruckner Szigfrid, a kiérdemesült öreg cirkuszi oroszlán 
Ló Szerafin, a kék csodaló 

Aromo, a fékezhetetlen agyvelejű nyúl 

Szörnyeteg Lajos, a legjobbszívű behemót 

Dömdödöm, a melegszívű medvebocs 
Vacskamativirágja, az ajándékba kapott virágszál 

A színhely: egy tisztás a Négyszögletű Kerek Erdőben. 
(Néhány faággal vagy ledöntött székekkel, az állatfigurákat 
egy-egy sörénnyel, fülekkel, Lajost egy svájcisapkával jelezzük.) 


Mikkamakka (hasal a földön és egy rejtvényúj- 
sággal bajlódik). 

Vacskamati (hátulról berohan, egyenesen Mikka- 
makkához): Mikkamakka!... Mikkamakka! 
Ugye te mindent tudsz? 

Mikkamakka (komoran, oda se nézve): Egyszer 
már beszéltünk erről. 

Vacskamati (boldogan): Na ugye! 

Mikkamakka (mérgelődve): Mit na ugye?!... 
Akkor megállapodtunk abban, hogy majdnem 
mindent tudok, avagy majdnem tudok min- 
dent, vagyis hogy mindent majdnem tudok. 

Vacskamati (lelkendezik): Ez az, ez az, emlék- 
szem! 

Mikkamakka (morogva hajol ismét a rejtvénye 
fölé): Emlékezni azt tudtok. . . Azazhogy csak 
emlékezni tudtok. . . 

Vacskamati (izeg-mozog): Ne haragudj, Mikka- 
makka, de nem értem pontosan, mit mondtál. 

Mikkamakka (csak legyint): Nem baj, nem 
azért mondtam. 

Vacskamati (kicsit közelebb húzódik hozzá): 
Ugye, meghallgatsz? 

Mikkamakka (föl sem néz): Meg hát. 

Vacskamati: Egy kérdésem lenne. . . 

Mikkamakka ffölnéz, kicsit fölenged): Elő vele. 

Vacskamati (előrukkol): Te Mikkamakka, .. . 
ugye ... ugye nekem van születésnapom? 

Mikkamakka: De még mennyire! 

Vacskamati (táncol örömében): Tudtam, tud- 
tam! Hát mégis igaz! 


Mikkamakka (kicsit szárazon): Születésnapja 
egyébként mindenkinek van. 

Vacskamati: Jó, jó, de mikor? 

Mikkamakka (értetlenkedve): Hogyhogy mi- 
kor? Nekem például december elsején. 

Vacskamati (türelmetlenül): Neked, neked! De 
nekem mikor van?! 


Mikkamakka (kicsit sértődötten): Honnan tud- " 


nám én azt? Neked kéne tudni. 

Vacskamati (szomorúan): De nem tudom. 

Mikkamakka (tanácstalanul vakarja a feje búb- 
ját): Ajaj. . . 

Vacskamati (szomorúan letelepszik Mikkamakka 
mellé): Tehát nekem mégsincs születésna- 
pom... 

Mikkamakka (mérgelődve): De ha egyszer van! 

Vacskamati (csökönyösen, majdnem sírva): De 
mikor?! 

Mikkamakka (már háborog): Mikor? Mikor? . . . 
Például... például. . . 

Vacskamati (reménykedve): Na?! . . 

Mikkamakka: Például ma. . . 

Vacskamati f(felvidul): Kedden? 

Mikkamakka (nem érti, de azért bólint): Ked- 
den ss 

Vacskamati: Tehát minden kedden?! 

Mikkamakka (határozottan): Azt már nem! 
Milyen kedd van ma? 

Vacskamati (nagyon gyorsan): Április 15-e, 
kedd! 

Mikkamakka (felemeli az ujját): Na, akkor ez 
az! Április 15-én születtél. 

Vacskamati (alkudozik): Nem lehetne inkább 
kedden? 

Mikkamakka (nem érti): Hogyhogy kedden? 
Hiszen kedd van. 

Vacskamati: Hát hogy minden kedden születés- 
napom legyen. . . 

Mikkamakka: Még mit nem! Csak minden áp- 
rilis 15-én! Egy évben mindenkinek csak egy- 
szer lehet születésnapja! 


Réber László rajzai 


tet 


Vacskamati (borzasztóan sajnálja): Kár . . . 

Mikkamakka (végiggondolja): Tényleg kár... 

Vacskamati (mint akinek valami nagyon fontos 
jut az eszébe): Várjál csak... De hiszen ak- 
KÖT ss 

Mikkamakka: Mit akkor? 

Vacskamati (nagy örömmel rikoltja): Ma április 
15-e van!!! 

Mikkamakka (még mindig értetlenkedve): És 
akkor mi van? 

Vacskamati: Hát a születésnapom! 

Mikkamakka (kapcsol): Jé, majd elfelejtettem! 
(Felugrik a helyéről) Isten éltessen! Isten éltes- 
sen! (Hatalmasat fütyül) Fiúk!... Fiúk!..e. 
Gyertek!... — Vacskamatinak születésnapja 
van!... Hahó!... Gyertek! Vacskamatinak 

" születésnapja van! 

Többen (Vacskamati barátai mindenfelől a tisz- 
tásra futnak, s jókedvűen felköszöntik): Isten 
éltessen!. . . Sok boldogságot!... Isten éltes- 
sen! 

Szigfrid (lármásan): Hohó, álljon meg a menet! 

Lajos (értetlenkedve): Miféle menet. . . ? 

Szigfrid: Elég furcsa... Már 15 éve ismerlek, 
és eddig egyszer sem volt születésnapod. . . 

Vacskamati (megértően mosolyog): Na jó, de 
ma kedd van! 

Szigfrid (mintha értené): Jaj, hát az mindjárt 
más! Isten éltessen sokáig, Füled érjen bo- 
káig! (Kedvesen összeölelkeznek ) 

Dömdödöm: Döm! Dödöm! 

Mindenki (köréje gyűlnek) 

Dömdödöm (nagyon kedvesen): Dömdödöm. . . ! 

Mikkamakka (a közönséghez): Figyelitek Vacs- 
kamatit? Úgy tesz, mintha nem értené, hogy 
mit mondott Dömdödöm. 

Aromó: Pedig ezt csak az nem érti, aki mind a 
két fülére süket! 

Mikkamakka (lehalkítja a hangját): Merthogy 
Dömdödöm azt mondta, hogy adjunk ajándé- 
kot az ünnepeltnek, akinek 15 év óta ez az 
első születésnapja. 

Dömdödöm (aranyosan a közönségre mosolyog ): 
Döm! 

A többiek (miközben Mikkamakka és Aromo 
s közvetíti"? az eseményeket, kiszaladnak. . . ) 
Mikkamakka: Látjátok, el is futnak mind- 

járt... 

Aromo: De vissza is jönnek mindjárt! 

Mikkamakka: Na, és a kezükben. . . 

Aromo: Na, lám a kezükben. . . 


. Mikkamakka: Odanézzetek: a kezükben egy 


cserép gyönyörű virág! 


JÁTÉK (egy nagyon szép zöldruhás kislánnyal futnak vissza, 
a kislány hajában szép színes szalagok jelöik a ,,virág"-voltát, 
Vacskamati kicsit szégyenlősen veszi át az ajándékot) 


Szigfrid (a közönségtől): És tudjátok-e, hogy 
hívják? 

Vacskamati (boldogan felel a közönség helyett 
is): Hát persze, hogy tudjátok! Úgy hívják, 
hogy vacskamativirágja! 


JÁTÉK (valamilyen nagyon szép zenére a virág táncolni kezd, 
Vacskamati eleinte megbűvölten figyeli, majd elúnja és észre- 
vétlenül kioson, a virág kétségbeesetten keresgéli, végül szomo- 
rúan, csalódottan leül a színpad elején, háttal a közönségnek, fe- 
jét a térdére hajtva.) 


Mikkamakka (aki mindezt látta): Hát így zaj- 
lott le a születésnap. 

Aromo: Aztán elmúlt. 

Szigfrid: Sok kedd elmúlt. 

Ló Szerafin: De egyik sem volt Vacskamati 
születésnapja. 


JÁTÉK (a virág közben a földre hullajtotta , szirmait, leveleit" , 
a színes szalagokat.) 


Mikkamakka (ezt észreveszi): A virág meg! 

Többiek (erre betódulnak, megdöbbenve látják) 

Aromo: Uramfia! 

Lajos (majd a könnye hull): Szegény, szegény 
vacskamativirágja! 

Szigfrid (Vacskamatira érti): Azt hiszitek, törő- 
dött vele? 

Aromo: Nem törődött. 

Szerafin: Azt hiszitek, öntözte? 

Mikkamakka: Nem öntözte. ; 

Szigfrid: Azt hiszitek, kapálgatta? 

Szerafin: Nem kapálgatta. 

Aromo: Azt hiszitek, rá is nézett? 

Lajos: Nem nézett rá. . . 


Dömdödöm (nagyon mérgesen ): Dömdödöm! 

Lajos (rémülten előrehívja a többieket): Hallottá- 
tok? Dömdödöm azt mondta, hogy dömdö- 
döm! 

Aromo (nagyon dühösen): Mert igaza van! 

Szigfrid (jó hangosan, hogy a függöny mögül ki- 
kileső Vacskamati is értsen belőle): Bizony nem 
gondozza a virágját! 

Aromo: Bizony nem öntözi! 

Szerafin: Bizony rá sem néz! 

Lajos: Bizony hervadozik szegény virág. . . 

Aromo: Bizony kornyadozik. . . 

Vacskamati (berohan, s átöleli a virágot): Jaj, 
elfelejtettem! Pedig az én virágom, vacska- 
mativirágja! 

Szigfrid: Hát akkor gondozd! 

Aromo: Hát akkor öntözd! 

Szerafin: Hát akkor törődj vele! 

Lajos (csak hogy ő is mondjon valamit): Nnnna!... 

Mikkamakka (a közönség közé kimegy, mesélő- 
sen): A virág hervadt volt, fonnyadt volt, de 
most biztosan nagyon dörömbölt a szíve! 

Aromo: Dörömbölt boldogan! 

Szigfrid: Mert Vacskamati nekiesett: öntözte 
reggeltől estig, estétől reggelig. . . 

Lajos: . . .kapálta, kapálgatta naphosszat, csak 
úgy sercegett szegény virág gyökere. . . ! 

Vacskamati (közben sürög-forog, serénykedik a 
virágja körül) 

Szerafin: És két nap múlva azt mondta: 

Vacskamati (erősen szemrehányóan a virágjá- 
nak): Öntöztelek, kapáltalak, két napja csak 
veled foglalkozom, mégis kornyadsz, mégis 
hervadsz! Mi lesz már?! Tessék már sárgállani, 
tessék már zöldelleni, tessék már lilállani, 
tessék már kékelleni! 

Szigfrid (borzasztóan dühös): Mit képzelsz?! 
Hónapokig feléje sem néztél, és most azt hi- 
szed, hogy két nap alatt virulni fog?! 

Aromo (nagyon gúnyosan): Zöldelleni! 

Szerafin: Sárgállani! 

Lajos: Lilállani! 

Szigfrid: Kékelleni! 

Dömdödöm: Dömdödöm! 

Szigfrid (határozottan odalép a virághoz, és meg- 
fogja a kezét): Úgy határoztunk, hogy elvesz- 
szük tőled a virágot! 

Vacskamati (kétségbeesetten fogja meg a virág 
kezét): Jaj, ne! 

Aromo: De igenis, elvesszük! 

Dömdödöm (haragosan szól rájuk): Dömdö- 
döm! 

Szigfrid (csodálkozva kérdezi): Azt mondod, 
hogy kérdezzük meg a virágot is? 

Dömdödöm (nagyon határozottan): Döm. 


Többiek (a virághoz lépnek) 

Szigfrid: Akarsz Vacskamatinál maradni? 

Virág (kicsit szégyenlősen, de nagyon szép virág- 
hangon): Igen. (és lesüti a szemét) 

Szigfrid (csodálkozva): De hiszen nem öntö- 
zött! 

Virág: Tudom. (Minden válasz után egyre köze- 
lebb húzódik Vacskamatihoz ) 

Aromo: De hiszen nem kapálgatott! 

Virág: Tudom... űj 

Szerafin: De hiszen rád se nézett! 

Virág: Tudom... 

Lajos: Aztán meg agyonöntözött. . . ! 

Virág: Tudom... 

Szigfrid: Agyonkapált! 

Virág: Tudom... 

Aromo: Sápadt lettél! 

Virág: Tudom... 

Szerafin: Csenevész lettél. . . 

Virág: Tudom... 

Szigfrid (szinte rámordul): Akkor miért marad- 
nál nála?! 

Virág (megsimogatja Vacskamati arcát): Azért, 
mert szeretem. 

Aromo (háborog): Miért szereted? 

Virág (nagyon egyszerűen): Csak. 


JÁTÉK (halk zene indul) 


Vacskamati (örömében szinte táncra perdül, 
ugrál a virág körül): Meglátod, rendesen ön- 
tözlek, kapállak, rendesen törődöm veled ez- 
után! 

Virág (aranyosan csúfolkodó hangon): Hiszi a 
piszi! 


JÁTÉK (a zene fölerősödik, mindketten vidáman kergetőzni 
kezdenek) 


Mikkamakka (nagyon kedves hangon): És a kis 
virág olyan boldog volt, mint amilyen még 
soha. 

Lajos (játékosan incselkedik ): Hanem hiszitek. . . 
. . . járjatok utána. . . 


JÁTÉK (mindenki előreszalad, meghajtja magát és kiszalad, 
legvégül Vacskamati és a virágja jönnek előre, kézenfogva, ők is 
meghajolnak, majd nagy boldogan ők is kifutnak.) 


VÉGE 


Osvát Erzsébet 


A tavasz 
csengetett 


A tavasz háromszor 
csengetett. 

Vitték a hangot 
hegyek, tengerek 

a gólyákhoz, 

messze Afrikába. 
Készültek a gólyák 

a nagy utazásra. 
Elbúcsúztak 

a majomtól, strucctól: 
— A viszontlátásra, 
hogyha ősz lesz újból. 
És mint hőfehér 
helikopterek, 

szálltak a gólyák 
tengerek felett. 
Megérkeztek, 

a régi fészkük várta — 
esőtől verten, 

széltől megtépázva. 

A gólyák iziben 
dologhoz is láttak, 
hozták csőrükben a 
gallyat, szalmaszálat. 
Fürgén ment a munka, 
vígan kelepeltek. 

Puha fészkük lesz majd 
a Kiskelepeknek. 

Meglepetés var rátok az " 
aprilisi Kisdobostban ! 
Tülbemaszo , , Fürkesz indu- 
lót" közzlévie. Vidám eéne- 
Künket daloljátok velünk! 

d. ÉVFOLYAM 


BUKFENC 


14 


1919. MÁRCIUS 8. 1. SZÁM 


KEZL A kp Ezt use tádéss ő 


A GYERMEKEK LAPJA 


MEGJELENIK MINDENH SZOMBATON 
Szerkesztiz BÉLA BÁCSI 


HUSZADIK SZÁZAD. Vileteei VGA vála 


Lódulj sárkány, boszorka ké 
-—- ss dett a repülőgép. 


ÁRA 1-ROR 


MILYEN VOLT GYERMEKKOROM ? 


Kedves Paulini, 
kérdésedre ezt felelem : 
Nem akarlam író lenni. 

Szerettem volna: zsivány lenni. Mert a zsíványnak árvalánvha; 
van a süvege mellelt. 

Szerellem volna: komédiás lenni, cirkuszban. Merl a komédiás 
a legszebb ember a világon. 

Szerettem volna: Huckleberry Finn lenni, (a Mark Twain regényé- 
ből, mert ő volt a legrongyosubb fiu Amerikában. 

Szereltem volna: dinnye-csösz lenni, mert töle félnek a lányok. 

Szereltem volna : álmoskönyv lenni, mert annak a nőnek, akit a 
világon legjobban szereltem, az édes anyámnak, uz álmoskönyv ma- 
gyarázta meg regyelenkint az elmult éjszaka álmait, 

Szeretlem volna: ördög, angyal, bohóc,  vándormuzsikus lenni. 
Csirkefogó, éjjel-látó, láthatatlan és testetlen. A kisérlet barátja a pincé- 
ben. A nagykulya bálorsága zord éjszaka. Az eperfa lombja, merl ő 
hallja a madarak beszédét. Madárijesztő, mert nem fél egyedül a nagy 
éjszakában, 

Sajnos egyik se lettem. 

Igy mulik el a gyermekkor. Egy szem aranypor sem maradi a 
tenyeremben a gyermekkori álmokból. 


Szervusz. 
Krúdy Gyulc. 


Egy gyermeklap 1919-ben 


Hogy ki volt Bukfenc? Egy fejre állítható, nyomban 
talpra ugró (amolyan keljfeljancsi-féle) ügyes kis fickó. 
A. papáját Pukfencnek, a mamáját Mukfencnek, a barát- 
ját Fikarcnak hívták, a kutyája Kukfenc névre hallgatott. 
Hogy hol találkoztam vele? Bizony nem az első utcasar- 
kon. Keresni kellett. Végül is a Budavári Palotában, az 
Országos Széchenyi Könyvtárban, régesrégi újságok és 
folyóiratok között találtam rá, mivelhogy Bukfenc, a mu- 
latságos történetek hőse a róla elnevezett gyermeklapban 
s lakik". 

Kedves Kisdobosok, hadd mutassam be nektek ezt a 
régi gyermeklapot. Tartsatok velem, lapozgassuk együtt 
képzeletben! De óvatosan, vigyázva, mert a lapjai meg- 
sárgultak és már töredeznek is. Miért is csodálkoznánk 
ezen? A Bukfenc I. száma 1919. március 8-án látott nap- 
világot. Történelmi időkben, a forradalmak korában a 
dédszüleitek várva várt mulatsága volt az olvasása. A 3. 
számot már a Magyar Tanácsköztársaság kikiáltása utáni 
ünnepi hangulatban kapták kézbe a kis olvasók, akiket 
a lap szerkesztője csak Bukfenc-gyerekeknek, Bukfenc- 
gárdistáknak becézett. A szerkesztőt Paulini Bélának 
hívták. Ma már furcsálljuk, hogy a címlapon csak ennyi 
állt: Szerkeszti: Béla bácsi. A maga korában a gyerekek 
kedvelt írója, rajzolója, szívbéli barátja volt Paulini Béla. 
Legjobb meséiben ma is örömötök telnék. Ilyen mese a 
Dugasz Matyi birodalma, A csillagjáró Szikra Lőrinc cso- 
dálatos kalandjai. De megnyerné a tetszéseteket a Buk- 


fencben megjelent mese is : Gömb Kelemen és Gondbúbaj 


kapitány története. Mi mindent írt, rajzolt, szerkesztett 
Paulini Béla! Csak annyira futja az , időnkből", hogy el- 
áruljam, ő volt Kodály Háry Jánosának egyik szövegíró- 
ja. De lapozzunk tovább! Vajon kik írták a szerkesztő 
mellett a Bukfenc verseit, meséit, történeteit? Nem csupa 
ismerős, de ismerősök is. Karinthy Frigyes mesélt a ra- 
koncátlan villamosról, akit végülelgázoltegy hájgombóc. 
Jól , hallottátok", nem fordítva esett meg a dolog. Krúdy 
Gyula, Szép Ernő, Várnai Zseni arról vallottak a Buk- 
fenc-gyerekeknek, hogy milyen volt gyereknek lenni. Írt 
verset a lapba Lesznai Anna — szépet, kedveset. 

A Bukfenc híreiből, krónikájából sok mindent meg- 
tudhatott a hajdani olvasó : kik győztek a futballbajnok- 
ságon, mi újság az állatkertben, miféle csoda a mozikép, 
hogy ingyenessé vált az oktatás, hogy munkásgyerekek 
nyaralnak a Balaton partján. 

1919. július 15-én a Bukfenc 13. számában szomorú 
hír fogadta az olvasót: ez a Bukfenc utolsó száma. Nehéz 
idők jártak akkoriban. Az életéért harcolt a Magyar Ta- 
nácsköztársaság. Fogytán volt a pénz, a papír. Nem telt 
gyermeklapra. ,, . . egyetlen óhajom, ne én temessem el 
a Bukfencet, hanem a Bukfenc temessen el engem, túlsá- 
gosan önző, nem teljesülhet — írta a szerkesztő. Szer- 
vusztok ,Bukfenc-gyerekek! Gondoljatok szeretettel 
Bukfencre, Kukfencre, Fikarcra, Szöcske Gáborra, Sánta 
Flórisra — aki Galambfa tövében élt, amíg élt — a Hátra- 
feléjáró Emberre, Gömb Kelemenre, Gondbúbaj kapi- 
tányra, és ha marad még időtök, gondoljatok vén atyá- 
tokra, Paulini Bélára is." A búcsúlevélnek utóirata is 
van: , Akinek van még közölnivalója, írjon a lakásomra : 
Bp., IV. ker. Egytem u., Erzsébet királyné Szálló." Ugye 
nem kételkedtek benne, hogy a gyerekek barátja volt? 
S de jó lenne, ha egyszer a Bukfenc föltámadna! 


F. Komáromi Gabriella 


A hatvanas években mind több és több autó szaladt az 
ország útjain. Sajnos egyre gyakrabban fordult elő bal- 
eset, Így gyermekbaleset is. Valahogy védekezni kellett. 
Egyik módja a balesetek megelőzése. A kisdobosok és 
úttörők erre vállalkoztak 1966-ban, amikor szövetségük 
huszadik születésnapját ünnepelték. Vagyis a balesetel- 
hárítás egyik születésnapi vállalásuk lett. Szerződést kö- 
töttek a magyar kormány belügyminiszterével, hogy la- 
kóhelyükön felkutatják a veszélyt jelentő pontokat, tér- 
képen jelölik ezeket a helyeket és segítenek — gyermeki 
erejükhöz mérten — a veszélyek elhárításában. 


Így is lett. Ötvenezer őrs vett részt ebben a munkában. 
Elkészültek a veszélytérképek, amelyeken feltüntették 
a lakóhely forgalmas útjainak átkelőhelyeit; építkezések 
és romos házak helyét; a kirándulásokon leselkedő ve- 
szélyeket. Ezeket a térképeket kitették a csapathíradóra, 
hogy minden kisdobos és úttörő megnézze és ügyeljen 
a balesetek elkerülésére. Az élet védelme szép jubileumi 
feladat volt. 


Kisdobos Pajtásaim! 


Én is lerajzoltam lakóhelyem veszélytérképét nagypa- 
pám segítségével. Kérlek titeket is, készítsetek veszély- 
térképet, Olyat, amit azután használtok is. A veszélyt 
jelző pontokon segítsetek a kisebbeknek a közlekedés- 
ben, és tanítsátok meg őket a biztonságos helyváltoztatás 
legfontosabb szabályaira ! 


Tóth Barbara, negyedikes kisdobos őrsvezető 


a 


Panyiczki Csaba munkája, Kazincbarcika, Május 1. úti Általános Iskola 


Kiskönyvtár 


Valamennyien kisebb-nagyobb közösségben élünk, 
s abban szeretnénk minél jobban érezni magunkat. Ha 
nem sikerül, a többieket okoljuk. Nem jut eszünkbe, 
hogy apró ötletekkel, némi felkészültséggel mi is remek 
hangulatot teremthetünk magunk körül. Nem kell tar- 
tanunk a kifulladástól. Bőséges forrásaink vannak! 


Az Úttörők kiskönyvtára sorozatban (Ifjúsági Lap- és 
Könyvkiadó, 1982) jelent meg például a Sportjátékok 
sportfelelősöknek című kötet, amelyben Kiss Erzsébet 
szárazon és vízen, sportpályán és erdőben, télen és nyá- 
ron egyaránt szórakoztató sportjátékokat ajánl. Aki nem 
az erdei tornapályán, hanem a mozgalom jelképeinek er- 
dejében szeretne egy kicsit tájékozódni, kitűnő segítségre 
talál a sorozat 11., Jelképeink című kötetében. 


Az Észforgató című könyvet (ILK, Könyvszerkesztő- 
ség, 1983) egyenesen közösségek szórakoztatására állí- 
totta össze Bedő J. István. Néhány fejezetcím: Játékos 
nyelvtan, játékos helyesírás; Titkos írások, titkos üzene- 
tek; Reszkess költő ! 


Lehet, hogy a források felkutatása némi fáradsággal 
jár, de megéri. A rajvezetők, csapatvezetők bizonyára 
segítenek. A csapatkönyvtárban, a legközelebbi úttörő- 
ház könyvtárában megtalálhatók a kötetek. Némi sze- 
rencsével akár még eladó példányok is akadnak. 

Vörös gém 


Tavasz ígérkezik 
a Velencei-tónál 


A föld már kezd lélegzeni, a még 
csupasz fákon seregélyek csevegnek, 
ha a Nap biztatóan kimosolyog az éb- 
redező tájra. Még zörögnek a kopasz 
fák, ha a friss szél megsuhintja ágai- 
kat. Még sárga a nádas, még rekedten 
zizzennek szálai, ha egymáshoz súr- 
lódnak. Ám már hallani Pákozd felől 
a nyári ludak gágogását. Ők jöttek 
meg legelőbb, február eleje óta itt 
vannak. A kéklő magasságból fehéren 
mozgó folt virít ki és libeg, mint egy 
szélhajtotta fehér selyemfátyol. A kó- 


csag ő, a tavak-lápok fejedelme, egyi- 
ke a Velencei-tó védett madárritka- 
ságainak. A Pákozd alatti , gémfalu"- 
ba, a madárrezervátumba március 
elején megérkeztek rokonai, a szürke 
gém meg a bölömbika. Ezt a két gém- 
fajt néha télen is lehet látni a tavon. 
Hát ez hogyan lehet? Ugy, hogy a tó 
egyes részein ,hevesek" (itt így hív- 
ják) alakulnak ki, ahol nem fagy be a 
víz. Ezek olyan helyek, ahol sok szer- 
ves anyag gyűlt össze s rothadásuk 
meleg fejlődésével jár. 


A kakukk messzehangzó hívása erdőn-mezőn-nádasban túlszárnyalja a most 
már egyre hangosabban zengő madárkoncerteket. Ám közben becsempészi tojá- 
sait kis énekesmadarak fészkébe. A dajka ezt nem veszi ,lelkére" és híven kot- 
lik a tojásokon, a sajátjain és a kakukkén. A kakukkfióka hihetetlenül falánk. 
Egy sérülten behozott kakukkcsemetét az agárdi Madárvártán lakó fiatalok alig 
győztek etetni. Az itt táborozó madár- és természetszerető tanulók mindíg örül- 
nek, ha komoly munkájukat megszakítja valamely betegen behozott fiatal ma- 
dár. Szertefutnak eleségért, ápolják, röptetik, úsztatják. Attól függ, milyen 


madár. 


Nincs is nagyobb öröm aztán, ha a meggyógyított madár a tenyérről elszáll, 
vagy a vízen tovaúszik, vissza a természetbe, ahová valók a madártavasz e 


gyermekei. 

R. J. 


A bölömbika neve azt sejteti, hogy 
ijesztően erős madár. A tavaszi hó- 
napokban kilométerekről is hallható 
mély bufogása. Ha aztán becsörtetünk 
a nádasba, kiderül: nem bika ő, ha- 
nem nádi remete, ,aki"-re szinte rá 
kell lépni, hogy felrepüljön. Jóval ki- 
sebb rokona a sokkal gyakoribb tör- 
pegém. (Pocgémnek is mondják.) 
A Velencei-tó régi halásznépe ,,pan- 
ni"-nak, ,kákabíró"-nak nevezte el a 
nádszálaknak ezt az X-lábú tornászát. 
Ő sem szeret repülni. Ha a káka kö- 
zött settengve vadászó madarat fel- 
verjük, rövid röpte után szinte bele- 
hullik a nádasba. 

A korán megérkezett szürke gé- 
met is ott találjuk a rezervátum (vé- 
dett terület) évszázados gémfalujá- 
ban. Azért falu, mert itt telepesen 
fészkelnek a különféle gémek, az áp- 
rilis közepe táján hazaérkező vörös 
és kanalasgémek is. 

Nehogy azt gondolja valaki is, hogy 
egy kijelölt madárrezervátumnak a 
madarak hírét veszik és biztonsági 
okokból odaköltöznek. A dolog ép- 
pen fordítva áll! Ott jelölik ki a vé- 
dett területet, ahol esetleg már em- 
beremlékezet óta vagy éppen újon- 
nan felfedezetten ritka növények, ál- 
latok élnek. 

A nádasok mentén a rétek még fa- 
kóbarnán alszanak. A tócsák vizei 


. haragosan borzolódnak a hideg szél- 


től, amikor a légben feltűnik csapon- 
gó repülésével és jajszavával a bíbic. 
Ő a vizenyős rétek mezőőre. Ha jaj- 
gat, a többi madár lapul, búvik, mert 
veszély (ember, állat) közeledik. 
Április vége felé , befut" a híres- 
neves kakukk. Vele csaknem egyidő- 
ben (vagy előbb) már az énekesmada- 
rak is hazatérnek hosszabb-rövidebb 
vándorútjukról. Közülük választja ki 
a kakukk a dajkamadarat. Nálunk, 
erdős vidéken a vörösbegy, nádasban 
a cserregő nádiposzáta és a nádirigó 
neveli majd föl helyette fiókáit. 
Radetzky Jenő 


A szerző felvétele 


Ébred az erdő 


Vajon mi jelzi az erdő ébredését a 
hosszú téli álom után? Talán amikor 
a még nedves avarból kidugja lila fe- 
jecskéjét az ibolya, vagy az a korán 
ébredt, sárga citromlepke, amelyik 
először libeg végig a tisztás felett? 
Netán a tarka harkály szokottnál is 
gyorsabb dobolása, esetleg az éppen 
felcsendülő madárének? A csuszka, ez 
a furcsa madár, amelyik egyedül ké- 
pes arra, hogy fejjel lefelé is szalad- 
gáljon a fa törzsén, most fent üldögél 
a magasba nyúló száraz tölgyfaágon és 
hangos ,,vi-vi-vi-vi" kiáltása betölti a 
levegőt. Párja ott keresgél a közelé- 
ben és fél szemmel talán már válogat 
az odúk közül. Nézegeti-mustrálgat- 
ja, melyikük lesz a legjobb arra, hogy 
majd áprilisban benne költse ki 6—8, 
rozsdás pontocskákkal finoman min- 
tázott tojását. 

Márciusban szólalnak meg az erdei 
pintyek. A borvörös mellű hímek 
versenyt énekelnek egymással, félté- 
kenyen őrzik területük határait és 
jaj annak a szomszédnak, amelyik a 
tilosba téved. Az éber pinty azon 
nyomban nekitámad és visszaűzi sa- 
ját birodalmába. 

Van egy olyan madarunk, amelyik 
folyton a saját nevét kiabálja. Hall- 
gassátok csak! Most is egyre-másra 


ha i 
A mókus éppen diót tör fel 


hangzik a bokrok közül: csip-csup! 
Csip-csup! Ezért nevezték el csilp- 
csalp-füzikének. A verébnél jóval ki- 
sebb, felül szürkés, alul sárgásan fut- 
tatott madárka. Európa déli felén és 
Észak-Afrikában tölti a téli hónapo- 
kat. De alig melegszik fel az idő, alig 
bukkan ki a felhők közül a márciusi 
nap, máris visszatér a szép hazai er- 
dőkbe. Utközben kertekben, náda- 
sokban is felbukkan és a hímek ott is 
gyakran hallatják kedves kiáltásukat. 

A mókusról sokan azt gondolják, 
hogy a faodúk mélyén lakik, pedig az 
erdők lompos farkú légtornásza a 
varjakéhoz, de még inkább a szarkáé- 
hoz hasonló, gömb alakú gallyfészket 
készít az ágak között. Puha fahánccsal 
bélelt belsejében a mókusanya már- 
ciusban néha már apró kölykeit ne- 
velgeti. Ha eleségért indul, villám- 
gyorsan szalad végig az ágakon, köz- 
ben lompos farkával egyensúlyoz. Bo- 
zontos farkát használja ejtőernyő- 
ként akkor is, amikor a magas fák 
koronájából a szomszédos ágakra ug- 
rik át. 

Nagyokat ásítva ébredezik a sün. 
Gallycsomók alatt, öreg fatuskók vé- 
delmében száraz avarból még az ősz- 
szel jó meleg ágyat készített magá- 
nak, aztán összegömbölyödött benne 


Bécsy László felvételei 


Kis fakopács odújának bejáratánál 


és egy időre elfeledkezett a külvilág- 
ról. Most ébredezik és csodálkozik. 
Mert harsogva énekelnek ugyan az 
erdei pintyek, és zümmögő méhecs- 
kék keresik a korán nyíló virágokat, 
de a fák alatt még itt is, ott is fehér 
hófoltok világítanak és a reggelek 
ugyancsak hűvösek az erdőben. 

Kora tavasszal a vonuló madarak 
többsége még valahol messzi Délen 
jár. Nem csattog a fülemüle, nem hal- 
latja vidám kiáltását a kakukk, és még 
sokáig kell várni a sárgarigó flótázó 
s Huncut a bíró"-jára is. Az itthon 
maradtak közül azonban egyik-másik 
ugyancsak kitesz magáért. A februári 
éjszakákon oly kísértetiesen huhogó 
macskabagoly valamelyik öreg fa tág 
szájú odújában már rég fehér tojásait 
melengeti, 

A hosszú farkú, kedves kis őszapók 
a sűrű bokrok között márciusban 
kezdenek hozzá művészi fészkük épí- 
téséhez. Szorgalmasan hordják a mo- 
hacsomókat, a zacskó alakú fészek 
külső oldalát zuzmókkal, kéregda- 
rabkákkal álcázzák, belsejét tollakkal 
bélelik puhára. Az őszapó fészkében 
együtt van a környék szinte vala- 
mennyi madarának néhány tollacs- 
kája. A vörösbegy narancspiros mel- 
lényéről éppen úgy, mint a zöldküllő- 
ről, a büszke fácánkakas tarka nyak- 
örvéről vagy a feketerigó mindig ele- 
gáns ünneplőjéről. A sok összehor- 
dott tollacska az őszapópár szorgal- 
mas munkáját dicséri. 


Schmidt Egon 


Mit gondolsz? 


Vajon hány tollat hord a fészkébe az 
őszapó pár? — Több mint 2000 dara- 
bot. 

Ismersz olyan madarakat, amelyek 
télen is nálunk maradnak? — Széncine- 
ge, csuszka, szarka, szajkó stb. 

Melyik az a bokor, amelyik szép sár- 
gán virágzik a márciusi erdőben? — A 
som. : 

Mária főhadnagy sírjánál 


A szokásostól eltérően ünneplik a 
kisdobosok és úttörők március 15-ét 
Káposztásmegyeren, az Általános 
Művelődési Központban. A délelőtti 
játszóházban kokárdát készítenek, 
plakátokat terveznek, csákót ragasz- 
tanak, koszorút kötnek és régi népi 
gyermekjátékokat ismernek meg. 
A saját készítésű koszorúkkal az új- 
pesti temetőbe indulnak, ahol Lebs- 
tück Máriának, az 1848-as forradalom 
és szabadságharc legendás hírű fő- 
hadnagyának sírját koszorúzzák meg. 
Délután képzeletben egy honvéd- 
képző központban próbára tehetik 
magukat a pajtások: rendelkeznek-e 
mindazon tulajdonságokkal, melyek 
a jó honvédot jellemzik. A titkos ha- 
diüzemben ezalatt tovább folytathat- 
ják a délelőtt megkezdett munkákat. 
Minden érdeklődőt szeretettel vár- 
nak a rendezők. (Cím: Budapest 
IV., Hajló u. 2—8.) 


Petőfi Sándor neve kötelez 


Élen járnak a hagyományőrzésben a 


Szabolcs-Szatmár megyei Rohodon 
élő kisdobosok és úttörők. Pályáza- 
tot hirdettek, hogy fényt derítsenek 
a csapat eddigi történetére. Nagy 
Zoltánné csapatvezetőnek sok, a 
múltra utaló dokumentum van a bir- 
tokában. Egy feljegyzésben szerepel 
például a fahamugyűjtés és az aany- 
rozs eljuttatása a gyógyszertárakba. 
Igazi érdekesség az 1954-es zseb- 
könyv, ami az egyik padláson hevert 
eddig. Nagy az érdeklődés, rendsze- 
res a böngészés. Az úttörőmozgalom 
40. évfordulójának ünneplése közben 
nem marad el a névadópróba, hiszen 
Petőfi Sándor neve kötelez. A gyer- 
meknapot követően a megye, az or- 
szág különböző tájaira indulnak a paj- 
tások. A hagyományőrző pályázaton 
a legkiemelkedőbb alkotásokat ké- 
szítő pajtások megkapják a Szentpé- 
tery Kupát, egyben elviszik az alapí- 
tók, a rohodiak hírét. 


Környezetvédő rajok a Velencei- 
tó partján 

Elsőként . Kápolnásnyéken alakult 
környezetvédő szakraj, majd Pákoz- 
don, Gárdonyban és Sukorón is meg- 
indult az önkéntes szolgálat Sasvári 
József irányításával. Ő a Közép-du- 
nántúli Vízügyi Igazgatóság partfel- 
ügyelője. Vezetésével a gyerekek 
rendszeres természet-, vízminőség- 
és madárvédelmi munkát végeznek. 
A szakköri foglalkozásokat Gárdony- 


ban Csuti Ferenc tanító, Pákozdon- 


Bessenyeiné Erdélyi Ildikó tanárnő 
vezeti, hozzájuk csatlakoztak a suko- 
rói negyedikesek is. A rajok avatása- 
kor a gyerekek egyensapkát, karsza- 
lagot, környezetvédő-jelvényt és -iga- 
zolványt kaptak. A tó déli partján el- 
sőként megalakult kápolnásnyéki út- 
törő környezetvédő rajnak a BKV 
Kossa István szocialista brigádja raj- 
zászlót adományozott. Gratulálunk! 


Pályázati felhívás 


múzeumi értékű tárgyak megmenté- 
sére 


Az 1985/86. úttörőévre meghirdetett 
pályázat célja a hasznos anyagok gyűj- 
tése közben felszínre kerülő múzeu- 
mi tárgyak megmentése. Úttörőcsa- 
patok is segíthetnek a muzeális ér- 
tékű tárgyak gyűjtésében, valamint a 
kereskedelmi és vendéglátóipari em- 
léktárgyak felkutatásában. Részletes 
pályázati kiírást a csapatvezetődtől 
kérhetsz. A muzeális értékűnek ítélt 
tárgyat a gyűjtő nevével, az úttörő- 
csapat és a pedagógus nevének, címé- 
nek, a gyűjtés időpontjának feltünte- 
tésével kell beküldeni a MÉH Tröszt 
Propaganda Irodájába. Címe: 1061 
Budapest, Jókai tér 6. Beküldési ha- 
táridő: 1986. szeptember 10. 


Zenei Könyvek Hete 
(március 22—29.) 


Fürkészeknek való útmutató Balázs 
Árpád Zenelesen c. könyvének 
I. kötete. Rávezet a hangok különb- 
ségének, magasságának, mélységének 
észlelésére, még arra is, hogy színü- 
ket is megfigyelhesd! Megismerheti- 
tek a szavak, az őserdei dobok és a 
tánc ritmusát. A további két kötet 
vezet majd a leselkedő úton a Zene 
Birodalmába. Hogy a szemed is gyö- 
nyörködhessen, Gaál Éva képei-rajzai 
varázsolják mesekönyvvé a Zenele- 
sen I. kötetét. 


Eső 
SEM ÉS 


A decemberi rejtvények helyes megfejtése: Nehéz betűrejtvény: barátunk a könyv. Keresztrejtvény: 
szaloncukor. Se füle, se farka: szánkózás—korcsolya. Csere-bere: Jucinak 6, Palinak 10 narancsa volt. Gyufa- 
kirakó: rajz. 

A decemberi rejtvények helyes megfejtéséért 50 Ft-os könyvutalványt nyertek: 


Bácsi Imre, Gádoros; Balla Barbara, Hódmezővásárhely; Banka Edit, Tiszatenyő; Barta Gabriella, Dunaúj- 
város; Borsos Krisztián, Újszentmargita; Bátori Beáta, ag okság a Baksa Krisztina, Zalaegerszeg; Felhősi 
Mária és Gabriella, Székesfehérvár; Fazekas Judit, Tolna; Fekete Éva, Füzesabony; Ferenczy Lilla, Tapolca; 
Farkas Csaba, Tompa; Földesi Ildikó, Nyíregyháza; Gulyás Péter, Dunakeszi; Gáti Attila, Szeged; Gregus 
Gergely, Mosonmagyaróvár; Ganzler Orsolya, Nyíregyháza; Gembala Péter, Budapest; Gál Gábor, Herceg- 
szántó; Horváth Krisztián, Sopron; Ilkei Tamás, Budapest; Kulcsár Viktor, Dunavecse; Káldi Balázs, Vasvár ; 
Kocsis András, Székesfehérvár; Kis Eszter, Zalaegerszeg; Lévai Krisztina, Onga; Lévai János, Onga; Lőkös 
Edit, Tóth Magdolna, Varga Attila, Hajdúszoboszló; Mészáros Norbert, Győr; Molnár Andrea, Gyoma- 
endrőd; Mikó Éva, Bonyhád; Makai Mária, Mezőtúr; Mészáros Andrea, Budapest; Nagy Szilvia, Pápa; 
Nagy István, Zalaegerszeg; Orosz Viktor, Tiszalúc; Révész László, Szeged; Savanyú Péter, Vép; Sályi Réka, 
Budapest; Schubert Anikó, Sátoraljaújhely; Soós József, Salgótarján; Soronics Krisztina, Szombathely; Szabó 
Attila, Szolnok; Szaksz György, Budapest; Szegedi Attila, Balmazújváros; Szíjártó Ádám, Tapolca; Tarr 
Levente, Putnok; Urbán Renáta, Nagykáta; Vancs János, Gomba; Vaskó Péter, Pétfürdő. 


Könyvjelző 


A honvédzászlók legendás- 
sá váltak. Nemcsak a csatában: 
a hazafiak ugyanis életük, sza- 
badságuk kockáztatásával még 
évekig rejtegettek közülük jó 
néhányat. A cári hadsereg által 
zsákmányolt lobogókat végül 
a szovjet kormány adta vissza 
Magyarországnak." Az idézet 
az Elődeink fegyverei című 
könyvből való. (Móra, Kolibri 
könyvek, 1985.) Az 1848-as for- 
radalom és szabadságharc részt- 
vevőiről, fegyvereikről, jelké- 
peikről (zászlaikról, kitünteté- 
seikről) adott rövid, pontos, 
rajzos ismertető a kötet végére 
került. A honfoglalás korától, 
tehát az íjjal és nyíllal harcoló 
nomád lovas katonák idejétől 
kezdve nyújt ismereteket az 
író Matthaeidesz Konrád és 
a rajzoló Kondor Lajos. 


Doktor Dolittle neve talán 
nem ismeretlen a könyvet ked- 
velő gyerekek előtt. A mesere- 
gény jószívű tudós hősét már 
a szülők, sőt a nagyszülők is is- 
merhetik. Az orvos ért az ál- 
latok nyelvén. Zsófival, a kala- 
pos, fátyolos fókahölggyel be- 
utazza Angliát, s a fura párral 
képtelen dolgok esnek meg. 
A doktor egyszer még egy cir- 
kusz igazgatását is elvállalja . . . 
Innen a könyv címe: Doktor 
Dolittle cirkusza. A regényt 
a szerző Hugh Lofting maga 
illusztrálta. 


Az Állatkedvelők kézi- 
könyve ugyancsak az állatok 
világába vezeti az érdeklődőt. 
Tartalmának azonban a fele se 
tréfa. Csupa-csupa hasznos, de 
a legkevésbé sem unalmas is- 
meret sorakozik benne: akvá- 
riumról, annak lakóiról, terrá- 
riumról és a benne tartható ál- 
latokról és növényekről, dísz- 
madarakról, macskákról, ku- 
tyákról, de még kislovakról, 
szamarakról, sőt kecskékről is. 
Lányi György könyvét azók- 
nak ajánljuk, akik nem csupán 
játszadozni szeretnek az álla- 
tokkal, hanem vállalják gondo- 
zásukat is. Azok ugyanis hamar 
rájönnek : valamennyit minden- 
képp tudnunk kell kedvenc ál- 
latunkról, ha azt akarjuk, hogy 
jól érezze magát nálunk. (Na- 
tura, 1985.) 


Ha nem csal a memóriám 


Chip-chip! Ha nem csal a memóriám, éppen huszonöt 
éve annak, hogy szenzációs hír járta be a világot: az em- 
ber elszakadt a Földtől, felrepült a világűrbe. Az az ember 
a Szovjetunió űrhajósa volt és Gagarinnak hívták. A neve- 
zetes felszállás napja 1961. április 12. Ugyanezen a napon 
1986-ban a 25. évforduló tiszteletére és a szovjet űrhajós 
emlékére érdekes kiállítás nyílik meg Budapesten a Pla- 
netáriumban. A Magyar—Szovjet Baráti Társaság segít- 
ségével részben Gagarin űrrepülése elevenedik meg ké- 
pekben, részben az ember űrrepülésének története, ma- 
kettek, képek bemutatásával. Az űrkutatás eredményei- 
vel egy másik, állandó kiállításon ismerkedhet meg a láto- 
gató. Az ország különböző tájait az űrből ábrázoló kép- 
gyűjtemény címe a Föld a világűrből. A Gagarin em- 
lékkiállítás október 15-ig tart nyitva. Tehát ha előbb 
nem, legalább nyáron azok is megnézhetik, akik nem Bu- 
dapesten laknak. 


Chip-chip! Gagarin őrsök, rajok, figyelem! Ha eddig nem 
sikerült világhírű névadótokról elég ismeretet gyűjtene- 
tek, a negyedszázados évforduló remek alkalom. Menje- 
tek el a Planetáriumba és az újságokat is figyeljétek! Külö- 
nösen a képes hetilapokat. Annyi anyagot gyűjthettek, 
hogy akár saját, külön kis kiállításra is futja. Egy tablót 
azonban, gondolom, a Föld első űrhajósa mindenképpen 
megérdemel. 


Chip-chip! Egy másik dátumra is figyeljetek! Április 11. 
József Attila születésnapja és a Költészet napja. Mit tud- 
tok József Attiláról? Hány versét ismeritek? Gondolkod- 
jatok, lapozgassatok a költőóriás verseskötetében, aztán 
beszélgessetek róla. Így emlékezzetek! 


Postafiók 100 


Kedves Barátaim! 


A szokásostól eltérően most csak 
fürkészkedő társaitok leveleiből vá- 
logattam. Úgy gondoltam, ha meg- 
ismeritek munkájukat, feladataikat, 
talán ti is kedvet kaptok és bekap- 
csolódtok a játékba. Szerintem ér- 
demes. 


Lapunkban 1984 szeptembere óta 
Fürkész Balázs ad tanácsokat, javas- 
latokat a kellemes és hasznos idő- 
töltéshez, felhívja figyelmeteket az 
adott hónap fontosabb eseményeire. 


De mint tudjátok, társak nélkül 
nehéz az élet. Kell egy barát, aki 
jóban-rosszban velünk tart, örül si- 
kereinknek, segít, ha bajban va- 
gyunk. 

Hogy Balázs se legyen mindig 
egyedül, a budapesti úttörőelnökség 
1985 szeptemberében felhívást tett 
közzé, melynek egy részletét idé- 
zem: 


, Felhívás minden 2 - 3 - 4. osztályos 
kisdobos közösségnek! Bizonyára isme- 
ritek Fürkész Balázst, aki hétmérföl- 
des csizmában, nyitott szemmel járja 
a világot. Balázs nem szeret egyedül 
lenni, ezért kalandozásaihoz segítségül 
hívott engem Fürkész Fruzsinát. Tudjá- 
tok, mi ketten, Balázs meg én, nagyon 
szeretjük a természetet, környező vilá- 
gunkat, ezért nagy, közös játékra hí- 
vunk benneteket! Játsszatok, levelezze- 
tek velünk!" 

Első feladatként azt kapták a já- 
tékra jelentkezők, hogy rajzolják le, 
milyennek képzelik Fürkész Fruzsi- 
nát. Szebbnél-szebb rajzok érkeztek 
néhány soros kísérőlevéllel. Íme az 
egyik: 

, Kedves Fürkész Fruzsina! 

Örömmel fogadtuk a hírt, hogy test- 
vére születik Balázsnak. Mi 3. b. osztá- 
lyosok vagyunk. Budapesten a III. kerü- 


leti Arató Emil téri Általános Iskolában 
tanulunk, egy szép új iskolában. Vala- 
mennyien máshonnan érkeztünk. Sze- 
retnénk, ha te is barátunk lennél! 
Mindannyian elképzeltünk téged és le is 
rajzoltunk. Párat elküldünk ezekből. 
Izgalommal várjuk üzenetedet és a fel- 
adatokat." 

Itt a szerkesztőségben valameny- 
nyien úgy gondoltuk, hogy a nem 
Budapesten élő gyerekeket is be 
kellene kapcsolni ebbe a remek já- 
tékba. Ezért úgy döntöttünk, hogy 
velük is megismertetjük a játék lé- 
nyegét. Legyenek ők is társai, segí- 
tői, barátai Balázsnak és Fruzsinának. 

Két szemfüles csapat már így is 
hírét vette Fruzsina létezésének. 
Egyik a gyulai 1. sz. Általános Is- 
kola Vidámság raja, másik a móri 


Radnóti Miklós Általános Iskola 
Vuk raja. Tehát itt a lehetőség! 
Várjuk rajzaitokat! Milyennek kép- 
zelitek Fruzsinát? A budapesti port- 
rékból összeállítottunk egy csokorra 
valót. Fogadjátok szeretettel! A raj- 
zok hátoldalára írjátok rá, merre 
jártatok az év folyamán, mit fürkész- 
tetek, milyen összejöveteleket tar- 
tottatok. Kik voltak a felnőtt Für- 
kész segítőitek? 

Magyar Beáta Gyomaendrőd- 
ről még Fürkész Balázs pecsétet is 
küldött. 

Tervezzetek ti is pecsétet Ba- 
lázsról és Fruzsináról! 

Rajzaitokat és írásaitokat a kö- 
vetkező címre küldjétek: Magyar 
Úttörők Szövetsége Budapesti 
Elnöksége 
Budapest Köztársaság tér 27. 1081 

(A borítékba tegyetek egy saját 
címetekre megcímzett, felbélyegzett 
borítékot is.) 

Jó játékot, hasznos időtöltést kí- 
vánok! 


Szeretettel üdvözöl benneteket: 


Dobos Dorka 


Elike, a kisfiú egyedül volt otthon. A Csillag- 
város lakói sokat utaztak űrhajóikon és a gyere- 
keket nyugodtan otthon hagyták. Vigyáztak rá- 
juk a robotmamák. Elike, a kis kékfejű már meg- 
unta a csipogó videojátékokat és átgurult a 
szomszéd szobába. Apu nem szerette, ha ide be- 
jár, mert féltette új távolbalátóját a szüntelen 
kapcsolgatástól, csavargatástól. 

Elike beült a süppedő fotelbe és megvárta, 
amíg a robotmama kimegy a konyhába ebédet 
készíteni. A távolbalátón lévő kör alakú képer- 
nyőn éppen a reggeli iskolaműsor ment. Egy 
öreg kékfejű magyarázta, hogyan élnek a Földön, 
e nagyon távoli világban az emberek. Elike unat- 
kozott. Annyi hasonló leckét látott már a képer- 
nyőn, alig tudta megjegyezni a sokféle állat, nö- 
vény, ember nevét. 

Egyszer csak eltűnt a kép. Sercegés és zúgás 
hallatszott. Robotmama átszólt géphangján a 
konyhából, hogy mi baj. Elike gyorsan becsukta 
az ajtót és elkezdte a távolbalátót állítani, csavar- 
gatni. A keresőgombokat előre-hátra húzta. Va- 
kító, színes csíkok futkároztak. Sistergő hangok 
és recsegés hallatszott. A zajra összerezzentek 
az akváriumi halak is az asztalon. Egyszerre ki- 
tisztult a kép és egy hosszúhajú, szemüveges lány 
bámult rá a képernyőről. Elike felismerte, ez 
biztosan iskolás. Hallott arról, hogy a távoli vi- 
lág országaiban a gyerekek nem otthon tanulnak 
a távolbalátó képernyőjéről, hanem eljárnak 
minden nap olyan épületbe, ahol gyakorolják a 
matematikát, az olvasást és Írást, ahol tornáznak 
és énekelnek. Régimódinak és különösnek érezte 
ezt Elike. Igaz, ő gyakran vágyódott barátokra és 
játszótársakra, de ahol ő élt, nagyon kevesen 
laktak. 

A képernyőn lévő lány egy kis asztalnál ült, 
mellette-egy másik gyerek. Összehajoltak, súg- 
tak valamit egymásnak. Nevettek. Elike sóvárog- 
va nézte a képet. Éppen környezetismeret óra 


Herpai Zoltán rajza 


volt. Egy felnőtt — biztosan a tanító néni — kö- 
zeledett a lányhoz és padtársához. Kezében kü- 
lönös lényt tartott. Apró lábain hosszú ujjacskái, 
lapos, zöldes fején kidülledő szemei voltak. 
Amint letette a lányok elé, az apró jószág na- 
gyot ugrott, egyenesen a szemüveges lány ölébe. 
A lány sikított és felpattant. Megijedt a békától. 
Elike mosolygott és hátrébb gurult a képernyő- 
től. Nem vette észre, hogy nekiütötte hátát va- 
lami ezüstösen csillogó tárgynak. Apu sugárve- 
zetőjének. Megfordult. Apró tapogatóival izga- 
tottan ismerkedett a titokzatos eszközzel. Apu 
ezzel szokott utazni, ha nagyon távolra küldik 
üzemanyagért. A sugárvető szekrényen kék és 
piros lámpák jelezték, hogy indulásra kész. Apu 
délután megint utazik. Ki tudja, mikor jön visz- 
sza megint. Elike becsúszott az ülésre és magára 
húzta az átlátszó üvegtetőt. Kis kék fejével bólin- 
totta képernyő felé. Még látta, amint a szemüve- 
ges lány menekül a szökdécselő béka elől. Elike 
gyorsan döntött, a sugárvető néhány billentyű- 
jét lenyomta és a távolbalátó képernyőjére állí- 
totta az irányító antennát. Halk sziszegést hal- 
lott. Ezután minden elsötétült előtte. 

A belépő robotmama meglepve látta, hogy 
Elike beült az útrakész sugárvetőbe. Gyorsan 
odasietett, hogy a kópét azonnal kiszedje és 
megbüntesse. Egyszer csak kialudt a sugárvető 
valamennyi lámpája, és kék színű fénysugár vette 
körül a szekrényt. A kék fény egyre élesebb lett, 
majd a szekrény hangtalanul eltűnt a messzeség- 
ben. Robotmama, aki nem tudott félni, mert 
gép volt, valami ijedtséget érzett. A távolbalátó 
képernyőjén látta, amint feltűnik a Föld egy is- 
kolája. Gyorsan rájött, Elike biztosan odament. 
Utána kell menni, vissza kell hozni! Robotmama 
tanácstalanul nézett körül. Tudta, hogyha nem 
éri utol a rábízott csemetét, abból sok baj lehet. 
Kiment a konyhába, nehogy elégjen az ebédre 
szánt csokoládéleves. 


Folytatjuk 


Keresztrejtvény 


Írjátok be a megfejtéseket és a színes 
négyzetekbe eső betűket olvassátok 
össze. Ezt kell beküldeni a keresztrejt- 
vényből. : 

A — megfejtések: . TANULÓBÉRLET, 
VISZONT, ELVITT, TAVASZ, ÉLVEZI, 
NASSOL, LERÁNT, A VÍZIÓ, ÚSZIK, 
LAOSZ, SANDA, ARAD, ETET, ZOLI, 
ETÁN, VERA, AHOL, ÜZEN, TESZ, 
AVAS, TÉL, STB, ÓHN, BOT, BÜV, AZ, 
SI, ZÉ, OK, TZ, RT, DA, AD, SI. 


Tavaszhívogató karcsú, magas ULAN 
Írjátok be a meghatározásoknak megfelelő szavak E fani ! BAFA 
kezdő- és utolsó betűit, majd felülről lefelé olvassá- pepi pipe BAFA 
tököszeöket ANON 


Jeles ünnepeink EVEZETE 
Márciusban három nevezetes ünnepnapunk van. Az 
egyik dátum 15-e. Ha a másik kettő dátumát össze- [  keményanyag 
adjuk, 29-et kapunk, ha kivonjuk őket, 13-at. Mit éttltttll drl d OZE 
ünneplünk ezeken a napokon ? VI KÉ 


Összeolvasó 


. A rejtvények megfejtését legkésőbb március 26-ig juttassátok el nyílt levelezőlapon szerkesztőségünkbe! (Buda- 
pest, Postafiók 100, 1502) 


Kosaras nyuszi mentén, a kosarat pedig hátrafelé! A mintarajzo- 
kat figyeljétek a hajtogatásnál. A pöttyös oldalak 
a kosár belsejébe kerülnek. Az R jelű rózsaszín 
A melléklet elkészítésének leírása. Egyetlen da-  lapocskát a nyuszi hátához, a fehéret a kosár ol- 
rabban körülvágható ez az ülő nyuszi és mégto-  dallapjához ragasszátok. Máris kész a nyuszi. 
jástartó kosárkája is a hátán van. A nyuszi karját . Kosarába helyezzetek piros tojást vagy tojáscuk- 
és lábát előre hajtsátok a szaggatott vonalak  rot. 

— em Gila d szag MÜ SÜN TEGESLREEZ HUNOKKKEt 


Húsvéti 
üdvözlőlap 
és légforgó 


Közeleg a húsvét. Talán sokan már 
meg is festették a hímes tojásokat, 
vagy elkészítették az apró ajándéko- 
kat. Ezek mellé bizonyára jól jön még 
egy-két ötlet. 


Üdvözlőlap: (1. ábra) Színes kar- 
tonlap, filctoll, esetleg színes papír 
vagy vékony szalag szükséges hozzá, 
attól függően, milyen díszítést válasz- 
totok hozzá. Két egyforma tojást kell 
kivágnotok színes kartonból, előtte 
készítsetek sablont. (2. ábra) A két 
tojás közül az egyiket vágjátok ketté a 
3/a, b ábrán látottak szerint. Az egész- 
ben maradt tojás nem színes oldalára 
ragasszátok rá a félbevágott tojás al- 
ját (3/a. ábra). Rajzoljátok vagy ra- 
gaszátok rá a kiscsibét, de lehet kis- 
kacsa is, s írjátok rá: Kellemes húsvéti 
ünnepeket. A másik fél tojáson szúr- 
jatok egy pici lyukat, az egész tojás 
azonos részén szintén. A két lyukacs- 
ka segítségével a tojást és féltojást egy 
patentkapoccsal kapcsoljátok össze. 
(1. ábra) E körül a patent körül nyit- 
hatóvá-csukhatóvá válik a tojás. 


Légforgó: A légforgó elvét bizo- 
nyára sokan ismeritek. Lényege, hogy 
kiegyensúlyozzátok a két oldalt. Vé- 
kony damylra vagy cérnára a közepé- 
nél fogva kössetek fel egy hurkapálcát. 
Ez lesz az alap, ennek két végére 1—1 
fél hurkapálcát kössetek hasonló mó- 
don, majd ezek végére cérnán lógó 
tojásformákat. Középen is leereszt- 
hettek egyet. A cérna hosszúsága vál- 
tozhat. Ha kész, kössétek fel az egé- 
szet valahová a mennyezetre, pl. acsil- 
lárra, ha légáramlás vagy huzat éri, 
azonnal mozogni, forogni kezd (4. áb- 
ra). Ezzel is hozzájárultok a húsvét jó 
hangulatához, a vendégváráshoz. A 
tojásformákat szintén sablon alapján 
vágjátok ki, kb. 6—7 cm-esek legye- 
nek. Díszítsétek mindkét oldalát. Eh- 
hez láttok ötleteket az 5. ábrán. De 
még többet megtudhattok a hímes to- 
jásokról és jó ötleteket kaphattok a 
díszítéshez B. Boros Ilona—P. Székely 
Éva: Batikolás, tojásírás című könyvé- 
ből, amit megtaláltok a könyvtárak- 
ban. Természetesen ki is találhattok 
új mintákat! 


Jó munkát hozzá! 


Szabó M. Katalin 


Bő ritést 2- tün 


kerités, amelyik sze- 
rette, ha rajzolnak rá 


Ttek a ögetékel 


— Mossuk le, 


éz hogy KKEL le - 

] gyen! — javasolta 

; É : pen SZET 46 
velt gazt egy kek rajzoljunk ra 
szep virágokat! É 
- ajanlotta Re- :§ 


Így is tettek. 
De Körmi viragai 


nem tetszettek 


6 jIsenek .— — Menj in- 
Mel, nen , Körmi ! Min- 
zzz dent elrontasz a 

KÖRHI! butasagaiddal a 
oyti 93 Körmi dühösen 
letörölte a virá- 

- gait, és duzzogva 

BEST nezz elvonult. 
s. a gye- 


rekek elment : 


meg az esőt. 
:! Odarajzolom 
helyettük... SS ast 
Sem TETT Gr; dj 
s Körmi büszken 
várta Rekat meg 
Bencet. —Nem is 
vagyok olyan buta! 
Nézzetek , milyen 
csodát tett a na- 
4 pom meg az esőml! 
Meg az igazi hoóvi- 
ragokat is kicsalta 
fi a földbal .. . Ugyes 
VÉG) vagyok ; igaz ? 


jlzmélk Veronika 


